PATVIRTINTA

Kretingos lopšelio-darželio „Ąžuoliukas“

direktorės 2017 m. rugsėjo 6 d.

įsakymu Nr.V1-62

priedas

**VAIKŲ NEMOKAMO MAITINIMO LOPŠELYJE-DARŽELYJE**

**TAISYKLĖS**

**I. BENDROSIOS NUOSTATOS**

1. Vaikų nemokamo maitinimo Kretingos lopšelyje-darželyje „Ąžuoliukas“ (toliau - Lopšelis-darželis) taisyklės (toliau – taisyklės) reglamentuoja nemokamo maitinimo skyrimo Lopšelyje-darželyje sąlygas, tvarką, finansavimą ir organizavimą.

2. Šios taisyklės parengtos vadovaujanti Kretingos rajono savivaldybės tarybos 2014-01-30 sprendimu Nr. T2-12 ,,Dėl socialinės paramos kreipimosi mokiniams keipimosi, mokinių nemokamo maitinimo tvarkos ir paramos mokinio reikmėms įsigyti tvarkos ir aprašų patvirtinimo“.

3. Lopšelyje-darželyje teikiama socialinės paramos vaikams rūšis - pietūs.

**II. VAIKŲ NEMOKAMO MAITINIMO FINANSAVIMAS**

4. Nemokamas vaikų maitinimas finansuojamas iš valstybės biudžeto specialios tikslinės dotacijos savivaldybės biudžetui, savivaldybės biudžeto lėšų, nevalstybinių mokyklų steigėjų skirtų lėšų ir įstatymų nustatyta tvarka gautų kitų lėšų.

5. Produktams nemokam maitinimui (pietums įsigyti skiriamų lėšų dydis vienai dienai vienam mokiniui nustatomas vadovaujantis LR Vyriausybės ar jos įgaliotos institucijos patvirtintu pusryčių, pietų ir pavakarių patiekalų gamybai reikalingų produktų rinkinių sąrašu pagal vaikų amžiaus grupes.

6. Siūlymus savivaldybės administracijos direktoriui dėl vienos dienos produktams įsigyti skiriamos sumos nustatymo, nemokamam vaikų maitinimui skirtų lėšų paskirstymo mokykloms teikia Savivaldybės administracijos Socialinių reikalų ir sveikatos skyrius.

7. Vaikų nemokamo maitinimo išlaidų rūšys:

7.1 išlaidos produktams (įskaitant prekių pirkimo pridėtinės vertės mokestį), kai mokiniai maitinami nemokamai;

7.2. patiekalų gamybos išlaidos (maitinimo paslaugų teikėjų darbuotojų, tiesiogiai susijusių su mokinių nemokamo maitinimo teikimu, darbo užmokestis, valstybinio socialinio draudimo įmokos, komunalinių paslaugų išlaidos ir kt.);

7.3. išlaidos vaikų nemokamam maitinimui administruoti (šią paramą administruojančių institucijų, atsakingų už šios paramos teikimą, darbo užmokestis, valstybinio socialinio draudimo įmokos, ryšių paslaugos, pašto paslaugos ir kt.).

**III. VAIKŲ NEMOKAMO MAITINIMO TEIKIMAS IR ORGANIZAVIMAS**

8. Vaikams nemokamas maitinimas teikiamas toje mokykloje, kurioje vaikas mokosi. Šiuo atveju Kretingos lopšelyje-darželyje ,,Ąžuoliukas“.

9. Nemokamas maitinimas vaikams negali būti teikiamas pinigais.

10. Nemokamas maitinimas vaikams teikiamas tik mokslo metų dienomis.

11. Nemokamas maitinimas vaikams neteikiamas poilsio, švenčių bei atostogų dienomis.

12. Iš Savivaldybės administracijos Socialinių reikalų ir sveikatos skyriaus gautą sprendimą, patvirtinantį vaikų teisę į nemokamą maitinimą, Lopšelio-darželio direktorius perduoda asmeniui, atsakingam už vaikų nemokamą maitinimą.

13. Lopšelyje-darželyje direktoriaus įsakymu paskirti atsakingi darbuotojai:

13.1.už nemokamo maitinimo organizavimą atsakingas visuomenės sveikatos priežiūros specialistas;

13.1.1. visuomenės sveikatos priežiūros specialistas sudaro valgiaraščius, kurie sudaromi vadovaujantis Lietuvos Respublikos sveikatos apsaugos ministro įsakymu „Dėl pusryčių ir pietų patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“;

13.2.už apskaitos tvarkymą atsakingas vyr. buhalteris;

13.2.1. vyr. buhalteris vaikų nemokamo maitinimo žurnalą iki kiekvieno mėnesio 10 d. pateikia Savivaldybės administracijos Buhalterinės apskaitos skyriui;

13.2.2. iki einamojo mėnesio 15 dienos - kiekvieno mėnesio lėšų poreikį, reikalingą nemokamam maitinimui pateikia Savivaldybės administracijos Buhalterinės apskaitos skyriui;

13.2.3. iki einamojo mėnesio 3 dienos - duomenis apie panaudotas vaikų nemokamam maitinimui skiriamas lėšas kas mėnesį pateikia Savivaldybės administracijos Buhalterinės apskaitos skyriui;

13.2.4. iki einamojo mėnesio 3 dienos - kasdienio vaikų nemokamo maitinimo žiniaraščius pateikia Savivaldybės administracijos Buhalterinės apskaitos skyriui;

13.2.5. iki einamųjų metų rugsėjo 25 d. informaciją apie numatomas nepanaudoti lėšas pateikia Savivaldybės administracijos Buhalterinės apskaitos skyriui;

13.3. raštinės vedėjas kiekvieną dieną pildo vaikų nemokamo maitinimo žurnalą informacinėje sistemoje (SPIS);

13.4. grupių auklėtojai kiekvieną dieną pildo nemokamo maitinimo tabelius ir informuoja raštinės vedėją;

13.5. visuomenės sveikatos priežiūros specialistas, sutikrinęs nemokamo maitinimo mėnesio ataskaitą, pasirašo ir perduoda vyr. buhalteriui.

14. Vaikui neatvykus į Lopšelį-darželį dėl ligos ar kitos svarbios priežasties nemokami pietūs neskiriami.

**III. BAIGIAMOSIOS NUOSTATOS**

15. Biudžeto lėšų, skiriamų vaikų nemokamam maitinimui mokyklose, tikslinio panaudojimo kontrolę atlieka Valstybės kontrolė, Savivaldybės kontrolės ir audito tarnyba, Centralizuotas vidaus audito skyrius, Švietimo skyrius, Socialinių reikalų ir sveikatos skyrius.

16. Vaikų nemokamo maitinimo tvarkos aprašo vykdymą kontroliuoja Socialinių reikalų ir sveikatos skyrius ir ataskaitas apie jo vykdymą teikia savivaldybės administracijos direktoriui.

17. Lopšelio-darželio direktorius atsako už Valstybės ir savivaldybės biudžeto lėšų panaudojimą pagal paskirtį, vaikų nemokamo maitinimo organizavimą teisės aktų nustatyta tvarka.

18. Nemokamo maitinimo organizavimo ir vykdymo priežiūrą atlieka Lopšelio-darželio direktorius.

\_\_\_\_\_\_\_\_\_\_\_\_\_\_\_\_\_\_\_